recursal/SuperWikiNEXT-32B huggingface dataset:
Emblemo de Konami
Kiosko por Dance, Dance, Revolution
**Konami Kabushiki-gaisha** (japane コナミ株式会社) estas unu el la plej sukcesaj firmaoj pri eldono kaj kreado de videoludoj, ludiloj, *tokusatsuoj*, animeoj, ktp. La entrepreno ankaŭ bienas ĉenon da sportaj butikoj nomataj *Konami Sport Club*. La societa sidejo situas en Tokio, Japanio. Ĝia spezo estis en 2005 je 260,7 milionoj da Enoj.

Historio
--------

La firmao naskiĝis en 1969 en Osako, de Kozuki Kagemasa kiel diskogurda ludonisto kaj riparisto. La nomo *Konami* konstruiĝis per la unua silabo de la fondintaj familiaj nomoj: **Ko**zuki Kagemasa, **Na**kama Yoshinobu, **M**atsuda Hiro kaj **I**chihara Shokichi.

La 19-an de majo 1973, sian nomon la entrepreno ŝanĝas al *Konami Industry Co. Ltd* kaj eklaboras pri arkadaj kolonetoj, eĉ se verdire ilia unua koloneto aperis nur en 1978. Ĝi eksukcesas per videoludoj kiel *Scramble* aŭ *Super Cobra* en 1981.

Inter 1982 kaj 1985, konami komencas disvolvigi ludojn por eldonfirmaoj kiel MSX, Atari 2600 aŭ Nintendo Entertainment System, plejofte importitaj arkadaj ludoj, kiujn ili daŭre kreas.

La Konami-a sukceso floras kaj ekfuroras same kiel NES. En Usona kaj eŭropa, Nintendo malpermesas la disvolvigantoj krei pli ol kvin ludoj jare. Pro tio, Konami fondas la filion Ultra, en Usono, kaj Palcom Software Ltd en Eŭropo, kiu ebligos ilin kreadi sen striktigoj.

Nuntempe, Konami estas la kvara plej grava luda disvolviganto en Japanio post Nintendo, Sega kaj Namco.

Videoludoj de Konami
--------------------

De jardekoj, kelkajn el la plej gravaj kaj memoreblaj videoludoj Konami kreis. Ĝenrlanĉantoj kiel la aminduma simulado Tokimeki Memorial, la vampira ĉasado en la ludaro Castlevania, la aga serio Contra, la aventura serio Ganbare Goemon, la rolluda ludaro Suikoden, la muzikema serio Bemani (kiu inkludas interalie Dance Dance Revolution, Beatmania, Guitar Freaks, kaj Drummania). Konami ankaŭ adaptis desegnitaj serioj kiel Batman: la seriojn The Animated Series, Teenage Mutant Ninja Turtles kaj Tiny Toon Adventures oni feliĉe memoras. Bona ekzemplo pri ludoj plenplenaj je kinematikoj estas la horora serio Silent Hill, baldaŭ aperonta filme, kaj la epopeo Metal Gear kiu spertis renaskiĝon kun Metal Gear Solid. Alia sukcesega titolo estas Winning Eleven, realeca piedpilka simulado (konata en Eŭropo kaj Ameriko kiel Pro Evolution Soccer. Kaj en Japanio, estas famega pro la furora serio Jikkyou Power Pro Yakyuu, basbala serio.

Eksteraj ligiloj
----------------

* Kategorio Konami en la Vikimedia Komunejo (Multrimedaj datumoj)

* Tuttera Konami Arkivigite je 2015-12-22 per la retarkivo Wayback Machine
* Japana Konami Arkivigite je 2010-10-08 per la retarkivo Wayback Machine
* Amerika Konami
* Eŭropa Konami
La **Kongregacio por la Episkopoj** (*Congregatio pro Episcopis*) estas unu el naŭ (oktobro 2012) kongregacioj de la Roma kurio de la Katolika Eklezio.

Historia skizo
--------------

Ĝin starigis la 22-an de januaro 1587 papo Siksto la 5-a per la apostola konstitucio *Immensa aeterni Dei* kun la nomo "Kongregacio por la starigo de la Eklezioj kaj la konsistoriaj provizoj", nomo poste ŝanĝita al "Sankta Koncistoria Kongregacio". Per la apostola konstitucio *Sapienti consilio* de la 29-a de julio 1908 papo Pio la 10-a ampleksigis ĝiajn funkciojn, asignante al ĝi kompetenton rilate la elekton de episkopoj, la starigon de diocezoj kaj de kanonikaroj, la atentadon pri la regado de la diocezoj, kaj la estradon, la disciplinon, la administradon kaj la studojn de la seminarioj. La papo mem estis la prefekto. Per la konstitucio *Regimini Ecclesiae universae* de la 15-a de aŭgusto de 1967 papo Paŭlo la 6-a ŝanĝis la nomon al la nuna kaj reformulis ĝiajn kompetentojn, kiuj aktuale estas tiuj indikitaj en la *Pastor Bonus*, promulgita de papo Johano Paŭlo la 2-a la 2-an de junio de 1988.

Nunaj funkcioj
--------------

Por la Latina Eklezio, escepte de la misiaj teritorioj, ĝi establas novajn diocezojn, ekleziajn provincojn kaj armeepiskopujojn; ĝi prizorgas la elekton de novaj episkopoj kaj apostolaj administrantoj, organizas la Kvinjarajn vizitojn al la sojloj de la apostoloj.

Regado kaj administrado
-----------------------

La kongregacion konstituas nun 32 membroj, inter kiuj kardinaloj kaj episkopoj. Nun (oktobro 2012) ĝin ĉefas kardinalo Marc Ouellet.

La reganto de tiu eklezia ministerio nun (ekde 1965) havas la titolon Prefekto, antaŭe nur tiu de Sekretario, ĉar tiam la titolo Prefekto apartenis al papo.

La kongregaciaj membroj renkontiĝas ĉiun ĵaŭdon por pridiskuti la dokumentaron ricevitan; ĉiun sabaton la prefekto aliras la papon por lin informi pri la proponoj de la Kongregacio; post kelkaj tagoj li informas la kongregacion pri liaj decidoj pri la elektindaj al la rango de episkopo ktp,

Eksteraj ligiloj
----------------

* Kategorio Kongregacio por la Episkopoj en la Vikimedia Komunejo (Multrimedaj datumoj)

* Latinlinga retejo de la Kongregacio por la episkopoj
* Itallingvaj listo kaj priskribo de la naŭ Kongregacioj
* Konstitucio *Pastor Bonus* latinlingve

Vidu ankaŭ
----------

* Roma kurio
* Sankta Seĝo
**Koncentrejo Deir ez-Zor** estis la granda murdejo por armenoj, en centro de la siria dezerto, kien oni pelis dekmilojn da armenaj rifuĝintoj en morta marŝo dum la armena genocido. La usona vic-konsulo en Aleppo, Jesse B. Jackson, ĉirkaŭkalkuis nombron de la armenaj rifuĝintoj je 150.000.

Historio
--------

Situo de vilaĝeto Deir ez-Zor en la Otomana Imperio (1900)
Tiuj armenoj, kiuj travivis la genocidon de 1915-1916 en Anatolio, estis pelitaj – sen akvo kaj manĝaĵo - en du direktojn- aŭ al Damasko, aŭ preter la Eŭfrato al Deir ez-Zor. Dum la frua periodo de la masakroj, oni koncentrigis 30,000 armenojn en diversaj kampadejoj ekster la urbo Deir ez-Zor, sub protekto de araba guberniestro Ali Suad Bej. Iom poste la Otomana imperio decidis anstataŭigi lin per Zeki Bej, kiu estis konata pro siaj krueleco kaj barbareco. Kiam la rifuĝintoj – ankaŭ virinoj kaj infanoj – alvenis en Deir ez-Zor, ili kuiris herbojn, manĝis mortintajn birdojn kaj ili devis vivi sub la ĉielo. Ili mizermortis aŭ murdis ilin kruelaj gardistoj. Nur eta grupo sukcesis eskapi per sekreta protektado de amikaj araboj el vilaĝoj de norda Sirio.

Memoro
------

Armenaj pilgrimantoj kolektiĝantaj en la Siria vilaĝo de Margadeh, proksime al Dier ez Zor, por kunmemori la 94-an datrevenon de la Armena genocido
En la vilaĝo *Margadeh* (88 km de Deir ez-Zor), armena kapelo estas dediĉita al masakro dum la genocido.
**Katalin Sólyom** [ŝOjom], laŭ hungarlingve kutima nomordo **Sólyom Katalin** estas hungara aktoro, altlerneja instruisto, deklamisto. Ŝia bofilo estis Ferenc Köles.

Katalin Sólyom kaj Tamás Jordán
Katalin Sólyom   naskiĝis la 18-an de marto 1940 en Budapeŝto.

Biografio
---------

Katalin Sólyom frekventis gimnazion en sia naskiĝurbo, poste ŝi estis rifuzita en Teatra kaj Filma Altlernejo, tial ŝi akiris kemian-fizikan diplomon en Scienca Universitato Loránd Eötvös en 1964. Dum la studentaj jaroj en 1961 ŝi partoprenis en fondo de amatora universitata trupo. Post la diplomo ŝi estis lektoro en eldonejo, sed ŝi ankaŭ daŭre ludis en la universitata trupo. En 1968 ŝi akiris aktoran statuson en Nacia Teatro (Pécs). En 1981 ŝi akiris plian diplomon pri teatroteorio en la menciita altlernejo. Ŝi estis nomumita "etena membro de la teatro" en 2000, sed ŝi ricevis plurajn premiojn inter 1965-2017. Ŝi ankaŭ instruas en Universitato de Pécs.

Elektitaj teatraj roloj
-----------------------

* William Shakespeare:
	+ Hamleto - Gertrud
	+ Somermeznokta sonĝo - Puck
* Mihály Csokonai Vitéz: *Özvegy Karnyóné* - titolrolo
* Zsigmond Móricz: *Légy jó mindhalálig* - Nyilas Misi (knaba ĉefrolo)
* István Örkény: *Macskajáték* - Egérke
* Albert Szirmai: *Mágnás Miska* - avino
* Molière: Tartufo - S-ino Pernelle

Elektitaj filmaj roloj
----------------------

* Patro (filmo) (1966)
* *Tűzoltó utca 25.* (1973)
* *Mephisto* (1981)
* *A napfény íze* (1999)
* *Universitas* (2004)

Elektitaj kontribuaĵoj
----------------------

* *Egyedül a pódiumon* (1975)
* *Örök magyar versek* (redaktoro, 1994)

Fontoj
------

* hungarlingva biografio
* hungarlingva biografio kun foto
* 
* Arkivigite je 2017-04-22 per la retarkivo Wayback Machine
* videointervjuo Arkivigite je 2017-04-23 per la retarkivo Wayback Machine

* Kategorio Katalin Sólyom en la Vikimedia Komunejo (Multrimedaj datumoj)
Tipa kuba manĝaĵo: kongrio kun platanoj maldekstre kaj *malnova vestaĵo* dekstre.
**Kongrio** (hispane congrí, moros y cristianos aŭ arroz moro) estas fama plado de Kubo. Ĝi estas versio de la plado rizo kaj fazeoloj, kombinaĵo trovita ĝenerale en Karibio kaj Brazilo. "Moros y Cristianos" tradukata kiel *Maŭroj kaj Kristanoj*. La "Maŭroj" estas la nigraj fazeoloj, kaj "Kristanoj" la blanka rizo, referenco de la fruaj setlejanoj de Kubo por kiuj la Reconquista de Hispanio estis lastatempa memoro.

La kuirado ĝenerale implikas kuiri la nigrajn fazeolojn en bona kvanto de akvo, kaj tiam kuirinta la rizon en la akvo de la fazeoloj en alia poto. La rizo ankaŭ povas esti kuirita aparte kun fazeoloj simple servita aldone al la rizo, kvankam tio ne estas la plado "kongrio". Cepoj, ajlo, dolĉa papriko, origano kaj laŭrofolio estas ordinaraj gustigaĵoj por tiu plado, ĝenerale kuirita kun sofrito anticipe.

Referencoj
----------

1. ↑   Moros y cristianos (hispane) (2011-09-30). Alirita 2023-03-12.
La **Katalunaj Kortesoj** aŭ **Ĝeneralaj Kortesoj de Katalunio** (**Corts catalanes** aŭ **Corts general de Catalunya** en kataluna; **Cortes Generales de Cataluña** en hispana) estis la politika korpuso de Katalunio el la 13-a al la 18-a jarcentoj. La kortesoj estis formitaj de ĝis tri branĉoj aŭ tavoloj: nome la *armea stabanaro* kiu inkludis reprezentantojn el la nobelaro, la *eklezia tavolo* kiu enhavis reprezentantojn el la religia hierarkio kaj la *reĝa* tavolo kiu havis reprezentantojn el la municipoj. La Kortesoj estis kunvokitaj de la reĝo kiu malfermis ilin per reĝa proklamo dum la grupoj respondecis pri la leĝofarado, ĉiam kun la subteno de la monarko. Se la aprobitaj leĝoj devenis el la reĝo ili ricevis la nomon de "konstitucioj", se ili devenis el la tavoloj, "Kortesaj Ĉapitroj". Se la reĝo pasis leĝon unuflanke ĝi estis nomita "Aktoj de Kortesoj" kaj postulis ratifon fare de la Kortesoj.

Notoj
-----

1. ↑  Désirée Kleiner-Liebau.  (2009) *Migration and the Construction of National Identity in Spain*. Iberoamericana Editorial, p. 68.
2. ↑   Catalonian Parliament - The "Corts generals" or Parliament of Catalonia. eRepresentative. Alirita 21a de Januaro 2013.

Bibliografio
------------

* Fernández Álvarez, Manuel.  (2001) *Carlos V, el César y el hombre,* (hispane). Barcelona: Círculo de Lectores. ISBN 84-226-8919-7.

* Kategorio Katalunaj Kortesoj en la Vikimedia Komunejo (Multrimedaj datumoj)
La kondotiero  
desegno de Leonardo da Vinci
**Kondotiero** (itale: condottiero) Laŭ PIV, kondotiero estis itala aventurema bandestro de dungitaj soldatoj dum Mezepoko kaj Renesanco. Ĝenerale temis pri soldulo kiu kontrolis trupon, sur kiu li havis senliman povon, kaj starigis kontraktojn kun ajna Ŝtato interesita je liaj servoj. Dum la 15-a kaj 16-a jarcentoj, la tiel nomataj Grandaj Kompanioj formis verajn militajn lernejojn, kiuj realigis grandajn progresojn rilate al strategiaj kaj militaj taktikoj.

Vidu ankaŭ
----------

* Uguccione della Faggiuola (ĉ. 1250–1319)
* Cante Gabrielli (ĉ. 1260 – ĉirkaŭ 1335)
* Castruccio Castracani (1281-1328)
* Cangrande della Scala (1291–1329)
* John Hawkwood (ĉ. 1323–1394)
* Muzio Attendolo Sforza (1369-1424)
* Bartolomeo Kolleoni (1395-1475)
* Francisko Sforza (1401-1466)
* Aleksandro Sforza (1409-1473)
* Gian Giacomo Trivulzio (1442-1518)
* Vitellozzo Vitelli (1458-1502)
* Guidobaldo da Montefeltro (1472–1508)

* Kategorio Kondotiero en la Vikimedia Komunejo (Multrimedaj datumoj)
**Konkordanco** (de la latina verbo *concordare* „interkonsenti") laŭ PIV estas indekso de ĉiuj vortoj de unu verko (speciale de la Biblio) kun cito de ĉiuj lokoj, kie la vorto estas uzata. Ofte krom la loko en la teksto, kie la vorto uzatas, ankaŭ menciiĝas la proksima kunteksto de ĝia uzo.

Antaŭ la epoko de moderna prilaboro de datumoj per komputiloj la kreo de konkordancoj estis tre temporaba, malfacila kaj multekosta laboro, kaj aplikiĝis ĝenerale nur al verkoj, pri kiuj ekzistis speciale alta literatura intereso. Krom pri la Biblio konkordancoj ekzistas ekzemple por la Korano aŭ la verkaro de William Shakespeare.

Ĉar la plej gravaj klasikaj literaturaj verkoj intertempe publike haveblas en komputiligita formo, konkordancoj pli kaj pli anstataŭiĝas per komputilaj programoj, kiuj ebligas komfortan serĉadon laŭ certaj vortoj simile al la modernaj serĉiloj en interreto.

Vidu ankaŭ
----------

* la artikolon pri referenco

Eksteraj ligiloj
----------------

* Kategorio Konkordanco en la Vikimedia Komunejo (Multrimedaj datumoj)

* fort germanlingva softvaro por kreo de konkordancoj Arkivigite je 2007-09-27 per la retarkivo Wayback Machine
* anglalingva softvaro por kreo de konkordancoj el .txt-datumaroj
**Oficiala Jarlibro de la E-movado** ]. Kun tiu ĉi titolo de 1924. Unu el la plej gravaj manlibroj en E, eldonaĵo de UEA. Red. ĝis 1920 H. Hodler, poste H. Jakob. La jarlibroj enhavas la adresojn de la delegitoj, informojn pri la tuta E-movado, artikolojn pri la historio, literaturo, movado de E, krome aliajn artikolojn, precipe instruajn kaj dokumentigajn, kiuj povas interesi la int. legantaron. La suba tabelo montras la paĝonombron de la jarlibroj.

1908 23 1923 280
1909 539 1924 400
1910 279 1925 468
1911 157 1926 428
1912 198 1927 512
1913 310 1928 608
1914 354 1929 480
1916 132 1930 406
1920 230 1931 420
1921 234 1932 320
1922 284 1933 452

Nombro de la e-roj - 1908 : 1250, 1913 : 7000, 1920 : 4000, 1925 : 10000, 1933 : 9000 (l. jarlibro 1933, p: 56 kaj 102-103; BIL, p: 441-442.)

Referencoj
----------

1. ↑  Stojan, Petro 1929 : *Bibliografio de Internacia Lingvo*, numero 5332, paĝo 441
2. ↑   *Oficiala Jarlibro de la Esperanto-movado* en *Enciklopedio de Esperanto*, 1934

Eksteraj ligiloj
----------------

* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
Katania ebenaĵo
La **Katania ebenaĵo** (sicililingve *La Chiana di Catania*, itallingve: *La Piana di Catania*) estas la plej granda kaj plej grava ebenaĵo en Sicilio. La ebenaĵo kovras areon de 430 km², preskaŭ kvinono de la tuta ebenaĵo de la insulo kaj estas unu el la plej grandaj en suda Italio. La Katania ebenaĵo estis formita pro la akumulado de aluviaj deponaĵoj de la riveroj Dittaino, Gornalunga, Simeto kaj ĝiaj alfluantoj. Ĝi estas ĉirkaŭita de montoj kaj montetoj: Etna superregas ĝin per sia impona maso kaj, laŭ certa maniero, estas la arkitekto de ĝia fekundeco kun la produktoj de ĝia vulkana agado. La ebenaĵo estas formita pro apero de malnova vulkano de la praa golfo, kiu ekzistis en ĝia loko, inter la siciliaj Apeninoj, norde, kun la montaroj de la Nebrodi kaj sude la ĉeno konstituita de la Ereaj montoj kaj la Ibleaj montoj. La teritorio de la Katania ebenaĵo konsistas el parto de la provincoj Katanio, Sirakuzo kaj Enno.

* Kategorio Katania ebenaĵo en la Vikimedia Komunejo (Multrimedaj datumoj)
Transkarpata provinco en Ukrainio
Distrikto de Uĵhorodo en Transkarpatio
**Koncovo,** ukraine **Концово,** hungare **Koncháza** estas ne memstara vilaĝo en Ukrainio, en Transkarpata provinco, en distrikto de Uĵhorodo, en municipo de Ĥolmok.

Bazaj informoj
--------------

* 48° 34′ 30″ N 22° 15′ 12″ O﻿ / ﻿48.57500 °N, 22.25333 °O﻿ / 48.57500; 22.25333 (mapo)Koordinatoj: 48° 34′ 30″ N 22° 15′ 12″ O﻿ / ﻿48.57500 °N, 22.25333 °O﻿ / 48.57500; 22.25333 (mapo)
* Areo: 1  km²
* Alto super marnivelo: m
* Loĝantaro:
* Poŝtkodo: 89423
* Telefonprefikso:

Situo
-----

Koncovo situas sur ebenaĵo. Uĵhorodo troviĝas je 6 km-oj.

Historio
--------

La unua mencio devenis el 1348 en hungara formo **Kecsefelde** apartenanta al familio "Koncházy". En la 16-a jarcento kelkfoje epidemioj (pestoj) malpliigis la loĝantaron. En 1833 vivis en Koncháza 365 homoj en 38 domoj. Ĝis Traktato de Trianon la komunumo apartenis al Hungara reĝlando, al Ung, al distrikto Ungvár, poste al Ĉeĥoslovakio, dume rehungariĝis inter 1938-1945, ĉar la unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. En 1945 la Ruĝa Armeo deportis al la gulago 40 virojn, el ili 11 neniam revenis. Ekde 1945 Koncovo apartenis al Sovetunio, fine ekde 1991 al Ukrainio. Dum la socialismo la loĝantoj laboris en kolĥozo nomata Gorkij. En 2000 la kolĥozo nuliĝis, oni disdonis la parcelojn. Tie la hungaroj estas 70 %.

Vilaĝservoj estas mezlernejo, infanĝardeno, biblioteko, kulturdomo, poŝto, kuracejo, vendejoj, kafejetoj.

Vidindaĵoj
----------

* romkatolika preĝejo de 1992
* grekokatolika preĝejo de 1906, dum la socialismo neuziĝis, la turo en 1996 alkonstruiĝis

* Kategorio Koncovo en la Vikimedia Komunejo (Multrimedaj datumoj)
Ekzekuto de templanoj
La **koncilio de Vieno** (france *Concile de Vienne*), kunvokita de la papo Klemento la 5-a, kunvenis inter oktobro 1311 kaj majo 1312 por diskuti pri la estonteco de la ordeno de la Templo.

Kunteksto
---------

Ĉio komenciĝis en 1307 kiam la reĝo de Francujo, Filipo la 4-a, timante la potencon de la templanoj kaj la malbonstaton de la reĝaj financoj, decidis neniigi la ordenon de la Templo.

Tial la 13-an de oktobro 1307, li arestigis samtempe en la tuta reĝlando la templanojn. Dum unuaj pridemandoj la kaptitoj torturitaj konfesis interalie kraĉon sur la krucon, adoron de idoloj, sodomion, ...

Ĉio ĉi okazis sen rilato al la papo, de kiu ili ja dependis. Klemento la 5-a loĝis tiam en Carpentras proksime de Avignon. Surprizita de la arestoj, sed skuita pro la multaj konfesoj, eldonis la papan buleon *Pastoralis praeminentiae*, kiu ordonis la areston de ĉiuj templanoj.

Nur la papo rajtis decidi pri ilia sorto. Per la buleo *Faciens misericordiam* de la 12-a de aŭgusto 1308, li kreis diocezajn komisionojn por enketi pri la agadoj de la templanoj kaj papajn komisiojn por juĝi la ordenon de la Templo. Tiuj papaj komisionoj raportis dum ekumena koncilio kunvokita en Vieno, en la departemento Isère en 1310.

Bibliografio
------------

* Alain Demurger, *Jacques de Molay*, Payot, coll. « Biographie Payot », 2002 ISBN 2228896284
* Joseph Lerclerc, *Le concile de Vienne, 1311-1312*, *Histoire des conciles œcuméniques*, tome VIII, Fayard, 2005 (rééd.) ISBN 2213624941

Referencoj
----------


* Kategorio Koncilio de Vieno en la Vikimedia Komunejo (Multrimedaj datumoj)
**Kingisepp** (ruse *Кингисепп*) estas urbo en Leningrada provinco en Rusio. Ĝia pasinta nomo estis ***Jamburg***, kaj ĝi estas la loko kie disvolviĝas la novelo de Mikaelo Bronŝtejn, "Oni ne pafas en Jamburg".

Datumoj
-------

Kodo de OKATO de la urbo (en jaro 2005) estas 41422.

La interurba telefona kodo estas 81275, la enurbaj telefonnumeroj estas kvinciferaj (en jaro 2005).

La loka tempo estas la sama kiel moskva tempo (en jaro 2005).

Geografiaj koordinatoj de la urbo estas 59° 22′ N 28° 36′ O﻿ / ﻿59.367 °N, 28.600 °O﻿ / 59.367; 28.600 (mapo).

La urbo estas sur bordoj de rivero Luga (Луга).

En la urbo estas fervoja stacio.

Historio
--------

La urbo estis fondita en jaro 1384.

Ĝi havas statuson de urbo ekde jaro 1784.

La urbo antaŭe estis nomita kiel:

* Jam (Ям) ĝis 1703;
* Jamburg (Ямбург) en 1703 ... 1922.

La nuna nomo estis ŝanĝita honore al la estona komunisto Viktor Kingissepp.

En jaro 1959 la urbo havis 8,4 mil loĝantojn.

En jaro 2002 la urbo havis 50,3 mil loĝantojn.

Partneraj urboj
---------------

Inter la partneraj urboj de Kingisepp estas

* Kohtla-Järve en Estonio

Katedralo de Sankta Katerina, estis konstruita en 1764-1782 laŭ malfru-baroka dizajno per Antonio Rinaldi.
maldekstra
  

  

* Kategorio Kingisepp en la Vikimedia Komunejo (Multrimedaj datumoj)
Apotekisto faranta konkokton
**Konkokto** estas la procezo prepari medikamenton, manĝaĵon aŭ alian substancon de multaj ingrediencoj, kaj ankaŭ la rezulto de tia procezo.

Historie, la vorto estis uzata por digestado, kiel konceptita de Aristotelo kiu teoriadis ke tio ĉi estis la rezulto de la varmo de la korpo sur la materialo, kaŭzanta ĝin maturiĝi.

La termino poste venis plu-gvidi al likvaj buljonoj, kokteloj kaj pocioj kiuj estas simile formita de hejtado aŭ miksanta multoblajn ingrediencojn. Konkoktoj kiuj estis farita en apotekoj aŭ en tradicia medikamento, kutime inkluzivis ingrediencojn ne ĝenerale uzita por manĝaĵo kaj estas likvaĵoj celita por trinki por celoj kiel medikamento aŭ plibonigo, prefere ol nutrado aŭ plezurado (en kiu kazo ĝi estus kuirado aŭ kuirarto).

En kuraca kunteksto, tia konkokto plejparte estis anstataŭita de moderna medikamento.

En moderna uzado, la termino estas uzata por priskribi ajnan miksaĵon de diversaj ingrediencoj, inkluzive de supojn kaj koktelojn aŭ por la kunuzado de abstraktaj ingrediencoj, kiel desegnaj elementoj en arkitekturo aŭ modo, aŭ eĉ por sufiĉe komplika preteksto. En tiaj uzoj, la termino ofte retenas konotacion ke la miksaĵo estas stranga, nekutima aŭ komplika.

Referencoj
----------

1. ↑  Stephen Toulmin; June Goodfield (1982), *The Architecture of Matter*, University of Chicago Press, p. 87, (ISBN 978-0226808406),



|  |  |
| --- | --- |
| Bibliotekoj | * PeEnEo: 812184
* GND: 4272526-4
 |
Katarzyna Łaniewska, 2007
**Katarzyna Janina ŁANIEWSKA-Błaszczak** (naskiĝis la 20-an de junio 1933 en Lodzo, mortis la 7-an de decembro 2020 en Lodzo) estis pola filma kaj teatra aktorino, aktivulino de kontraŭkomunista opozicio en Pola Popola Respubliko.

Vivo
----

Ambaŭ gepatroj devenis de Lodzo. La patro estis kooperativa aktivisto, soldato de Józef Piłsudski, murdita kiel "danĝera elemento" de germanoj en Aŭŝvico, kien trafis post denunco fare de belorusdevena kunlaboranto. Kune kun la patrino kaj gefratoj travivis ribelon de Varsovio, trapasis nazian koncentrejon en Pruszków. Kun la familio revenis al Varsovio jam la 17-an de januaro 1945.

Post la milito aliĝis al skoltismo. En 1955 ŝi finis PWST (Ŝtatan Superan Teatro-Lernejon) en Varsovio, samjare debutis. Ŝi estis prezidantino de la varsovia filio de ZASP (Asocio de Artistoj de Polaj Scenoj).

### Politika agado

Dum studoj ŝi apartenis al la socialisma junulara organizaĵo ZMP. Poste aliĝis al Pola Unuiĝinta Laborista Partio.

Fine de la 70-aj jaroj ligiĝis kun kontraŭkomunista opozicio. En 1980 kunkreis strukturojn de Solidareco en Teatro Ateneum. Ŝi partoprenis organizadon de patriotaj koncertoj kaj distribuadon de samizdataj publikaĵoj. En tiu ĉi periodo kunlaboris kun pastro Jerzy Popiełuszko.

Dum la parlamenta baloto en 2011 iĝis senpartia kandidatino al Senato kadre de Rajto kaj Justeco en mezurba-varsovia kvartalo, sed malgajnis kun kandidatino de Civitana Platformo.

Distingoj
---------

* 1966 – Ora Merit-Kruco
* 1967 – Insigno de 1000-jariĝo de la Pola Ŝtato
* 1970 – Insigno "Pro meritoj por Varsovio"
* 1970 – Kavalira Kruco de la Ordeno *Polonia Restituta*
* 1999 – Meritita Kultur-Aganto pro samizdata eldonado dum la milita stato en Pollando
* 2006 – Ora Medalo Meritita por Kulturo *Gloria Artis* pro meritoj por la pola kulturo

En 2007 pro eminentaj meritoj en agado favore al demokratiaj ŝanĝiĝoj en Pollando, pro engaĝo en la batalon por libereco de la vorto kaj liberaj amaskomunikiloj, pro atingoj en entreprenata kun utilo por la lando profesia kaj socia laboro, estis distingita de prezidento Lech Kaczyński per Komandora Kruco de la Ordeno *Polonia Restituta*.

Prunto de la voĉo
-----------------

* 2003: 101 Dalmatians II: Patch's London Adventure - infanvartistino
* 1981-1990 Smurfoj - Hogata
* 1961: One Hundred and One Dalmatians - vartistino
* 1950: All About Eve - Ewa Harrington

En pluraj filmoj
----------------

i.a. en

* 1992: La ringo kun aglo en krono - virino

Eksteraj ligiloj
----------------

* Kategorio Katarzyna Łaniewska en la Vikimedia Komunejo (Multrimedaj datumoj)

* Fotoj de Katarzyna Łaniewska en servopaĝo Fototeka de Filmoteka Narodowa


|  |  |
| --- | --- |
| Bibliotekoj | * PeEnEo: 443124
* VIAF: 102204990
* ISNI: 0000 0000 7207 216X
 |
La **koncilio de Pizo** estis romkatolika koncilio kunvenigita en Pizo (Italio) en 1409. Ĝi celis solvi la grandan okcidentan skismon, kiu jam daŭris de pluraj jaroj.

Pli kaj pli evidentiĝis, ke nur koncilio kapablus haltigi la skismon, konforme al la tria solvo proponita de la universitato de Parizo. Al la koncilio de Pizo partoprenis 24 kardinaloj (14 romaj kardinaloj kaj 10 avinjonaj), 300 eminentaj ekleziuloj kaj ambasadaroj el la tuta kristanujo.

Tiutempe, la kontraŭpapo Benedikto la 13-a ankoraŭ estis papo de Avinjono, dum Gregorio la 12-a estis la roma papo depost 1406. La du pontifikoj konsentis nur pri unu temo : la kontraŭleĝeco de la koncilio.

La koncilianoj kunveniĝis inter marto kaj aŭgusto : ili interkonsentis pri radikalaj decidoj, akuzis la papojn pri herezo kaj sorĉarto, kaj asignis ilin antaŭ la koncilio. La du papoj rifuzis iri al Pizo : unu fuĝis al Aragono kaj la alia al la regiono de Napolo, dum plejmultaj kardinaloj ĉesis subteni ilin. La koncilio do decidis eksigi ilin kaj elektis novan papon, Aleksandron la 5-an (antaŭe ĉefepiskopo de Milano).

Tamen ne antaŭ la sekva koncilio de Konstanco finfine solviĝis la problemo de la okcidenta skismo.

* Kategorio Koncilio de Pizo en la Vikimedia Komunejo (Multrimedaj datumoj)
En la mondo de entrepreno, **kondutkodo** estas oficiala deklaro de valoroj kaj de komercaj praktikoj, kelkfoje etendita al la provizantoj de la entrepreno. La kodo formaligas iujn agadprincipojn kaj « minimumajn » normojn: publikigante sian kondutkodon, entrepeno devontigas sin obei tiujn normojn kaj devigi ankaŭ siajn vickontraktantojn kaj provizantojn obei ilin.

La kondutkodoj estas adoptitaj kadre de strategioj de daŭriva disvolviĝo kaj de socia respondebleco de entreprenoj (SRE).

En iuj kazoj, la kodo estas elpensita rekte de entrepreno por ties laboro, kaj en aliaj kazoj, la kodo estas redaktita de ne-registara organizaĵo (NRO) aŭ de alia organizaĵo kaj proponita por subskribo al multaj entreprenoj.

Kondutkodo povas esti globala aŭ koncerni aparte la sociajn praktikojn de entrepreno (rifuzo de la infanlaboro, ktp.), la etikajn praktikojn (lukto kontraŭ korupcio, ktp.) aŭ la mediajn praktikojn (principo de singardo, priorita uzo de renoviĝantaj energioj).

Kelkaj ekzemploj de kondutkodoj
-------------------------------

Ekzistas iuj kondutkodoj aplikeblaj al ĉiuj entreprenoj en ĉiuj sektoroj, ili aperis komence de la 1980-aj jaroj. Temis plej ofte pri iniciativoj plurpartiaj, arigantaj ekde komenco entreprenojn el la ĉefaj koncernataj sektoroj, sed ankaŭ socialajn aŭ mediajn NROjn, internaciajn instituciojn, ktp.

### Principoj de CERES

La Coalition for Environmentally Responsible Economies (CERES), usona senprofitcela reto de investistoj, de mediaj organizaĵoj kaj de interesgrupoj, kreis en 1989 median kondutkodon, kiu konsistas el dek punktoj :

* Protekto de biosfero (progresiva forigo de ĉiu substanco kapabla kaŭzi mediajn damaĝojn al aero, akvo, tero kaj loĝantoj).
* Daŭriva uzo de krudmaterialoj, aŭ renoviĝantaj (akvo, arbaroj, ktp.), aŭ ne-renoviĝantaj (nafto, natura gaso, ktp.).
* Redukto kaj reciklado de ruboj.
* Konservado de energio (plibonigo de energia efiko kaj prefero donita al la fontoj de renoviĝantaj kaj daŭrivaj energioj).
* Redukto de riskoj (aparte en sano, sekureco kaj medio, por la dungitoj kaj por la najbaraj loĝantaroj).
* Sekureco de la produktoj kaj servoj (inkluzive de la informado al la konsumantoj pri la uzo kaj la riskoj).
* Riparo de medio (inkluzive de kompensado de la damaĝoj kaŭzitaj al Tero kaj al personoj).
* Informado de la publiko (inkluzive de dialogo kun la partoprenantoj).
* Engaĝiĝo de la estraro.
* Realigo de revizoradoj kaj publikigo de raportoj (laŭ la principoj starigitaj de CERES « CERES reports) ».

Informoj :

Referencoj
----------

1. ↑  Élisabeth Laville, *L'entreprise verte*, page 300
2. ↑  Élisabeth Laville, *L'entreprise verte*, page 80

Bibliografio
------------

* Élisabeth Laville, *l'entreprise verte*, eldonisto Village Mondial, 2002

Vidu ankaŭ
----------

* Hays-kodo
* Entreprenkulturo
* Daŭriva disvolviĝo
* Socia respondebleco de entreprenoj
* Regprincipoj de entrepreno


|  |  |
| --- | --- |
| Portala ikono | Portalo pri Medio |

* Kategorio Kondutkodo en la Vikimedia Komunejo (Multrimedaj datumoj)
La **konfesa sekreto** (latine *sigillum confessionis* = sigelo de konfeso) estas regulo de kristanismo, laŭ kiu sacerdoto preninta peko-konfeson nenial rajtas malkaŝi, kion li aŭdis de la konfesanto.

La konfesan sekreton skribe fiksis la 4-a laterana koncilio en 1215, sed ĝi jam antaŭe ekzistis kaj estis ĝenerale agnoskata. Lezo de la sekreto kaŭzas aŭtomatan (latine: *Latæ Sententiæ*) ekskomunikiĝon. Neniu, eĉ ne la konfesinto, rajtas nuligi la devon konservi la sekreton.

La sekreteco ligas ankaŭ aliajn personojn, kiuj iel ekscias pri la enhavo de la konfeso, ekzemple interpretiston.

Patrono de la konfesa sekreto estas Sankta Johano Nepomuka.

Literaturo kaj filmoj
---------------------

Ĉar la konfesa sekreto povas kaŭzi severajn internajn konfliktojn por sacerdoto, ĝi ofte estis temo de noveloj aŭ filmoj. Ekzemploj estas:

* Novelo *A victim to the seal of confession* de *Joseph Spillman* (1898)
* Filmo *I confess* de Alfred Hitchcock (1952)
* Filmo *Beichtgeheimnis* de Viktor Tourjansky (1956)
* Novelo *Das Beichtgeheimnis* de *Erich Brautlacht* (1956)
* Epizodo *The confession* en la televida serio "T. J. Hooker"
* Filmo *Mortal Sins* de Bradford May (1992)
* Novelo *Body Count* de *William X. Kienzle* (1992)

Referencoj
----------

1. ↑  Stanislavo Belov (2019-12-29) "Mi konfesas" (I confess): la plej kristana filmo de Alfred Hitchcock (esperante). Blogger. *(pri filmo, kie li ludis)*
La **Konferenco de Badasht** okazis de la 26-a de junio ĝis la 17-a de julio 1848 kaj oficialigis la disiĝon de Babismo disde Islamo.

81 babanoj kunvenis en la persa vilaĝeto de *Badasht* ĉe la Kaspia Maro por plani la liberigon de sia Profeto nomita la *Báb* el la fortikaĵo de *Chihríq* kaj spertis kiel efektiviĝis disiĝo abrupta, kompleta kaj drama disde la islama tradicio kiel ĝin entenas la de *Báb* revelaciita sankta libro *Bayán*.

Tiun konferencon organizis babanestro nomita *Mírzá Ḥusayn 'Alíy-i-Núrí*, kiu ekde tiam titoliĝis *Jináb-i-Bahá* aŭ *Bahá'u'lláh* ("la Gloro de Dio"), kaj ĝin partoprenis du el la 18 unuaj disĉiploj de la *Bab* titolitaj Literoj de la Vivanto : *Mullá Muḥammad ‘Alí-i-Bárfurúsh*, titolita *Quddús* ("la plej Sankta"), kaj *Fátimih Baraghání*, titolita *Ṭáhirih* ("la Pura").

Dum tiu kunveno ĉiutage estis iu islama leĝo abolita kaj anstataŭata per nova leĝo baba. Kulmina krizo okazis kiam *Ṭáhirih* aperis publike senvualigita kaj ekvokis : "Mi estas tiu Vorto, kiun la *Qá’im* (la Promesito de Ŝijaismo) eldiros, tiu Vorto, kiu forpelos la regantojn kaj nobelojn de la Tero.". Tiu "netolerebla" ago "maldeca" stuporigis la ĉeestantaron : iu babano tranĉis al si la gorĝon, aliaj forfuĝis kaj forlasis la Kredon. Kaj *Quddús* estis ŝajne tuj mortigonta ŝin, kiam *Bahá'u'lláh* repacigis ĉiujn per la legado de la 56-a korana surao titolita "la Okazontaĵo", komprenigante al ili la sencojn kaj la aludojn de tiuj versoj : ke ili estus travivantaj la "Tagon de la Releviĝo"!

Kiam disiĝis la babanoj post 22 tagoj, nenio estis planita por la liberigo de la *Báb* sed estis ĵus naskita nova religio sendependa de islamo.

 

 

pentraĵo de la bahaa artisto *Ivan Lloyd* pri la konferenco de *Badasht*

Notoj
-----

1. ↑  Kroniko de Nabil, ĉapitro 16-a

Eksteraj ligiloj
----------------

* Kroniko de Nabil en esperanto.
* "God passes by" (Dio preterpasas) de Shoghi Effendi, ĉapitro 2-a Arkivigite je 2007-09-29 per la retarkivo Wayback Machine (angle).
* "Dans la Gloire du Père" ("King of Glory" / Reĝo de Gloro) de Hasan M. Balyuzi, ĉapitro 8-a (france).
**Kongreso de Tibeta Junularo** (tibete: བོད་ཀྱི་གཞོན་ནུའི་ལྷན་ཚོགས།, transliterumado Wylie: bod kyi gzhon nu’i lhan tshogs, angle: Tibetan Youth Congress) estas internacia eksterregistara organizaĵo de tibeta diasporo, fondita la 7-an de oktobro 1970 laŭ iniciato de Tenzin Geŝe Tethong, Lodi Gjari, Sonam Topgjal kaj Tenzin Namgjal-Tethong en Dharamsala en Barato. Ĝia ĉefa postulo estas akiro de plena suvereneco flanke de Tibeto, eĉ pere de perdo de la vivo. En sia programo ĝi decide forĵetas proponon de Strasburgo, prezentitan en 1987 de laq 14-a Dalai-Lamao, postulante bataladon, ankaŭ helpe de perforto, ĝis gajno de plena suvereneco. Areo, sur kiu devus esti konstruata venonta ŝtataneco estas, ekster Tibeta Aŭtonoma Regiono, ankaŭ teritorioj de etna Tibeto, enkorpigitaj post 1949 senpere al Ĉina Popola Respubliko.

Supera instanco de la Kongreso estas Centra Plenuma Komitato, kies membroj estas elektataj de Ĝenerala Asembleo por trijara kadenco. Permesebla estas unufoja reelekto.

La organizaĵo nombras 30 000 membrojn kaj posedas 81 filiojn en Barato, Nepalo, Bhutano, Norvegio, Kanado, Francio, Japanio, Aŭstralio, Usono kaj Ĉinio. De 1974 ĝi aperigas (tibete kaj angle) revuon "Rangzen".

Ĝiaj aktivistoj estas konataj de decida kritiko de la politiko de mezvojo, lanĉita de Centra Tibeta Registaro. Ili estas iniciatintoj de pluraj protestoj antaŭ ambasadejoj de Ĉinio en Nov-Delhio aŭ Katmanduo; antaŭ Somera Olimpiko en Pekino ili malhelpis trapason de stafeto kun olimpika fajro. Samtempe ili entreprenas agadon por fiksi kaj disvolvi demokratiajn mekanismojn inter elmigrantaro. En 1994 laŭ iniciato de la Kongreso oni fondis ununuran nuntempe agantan tibetan politikan partion – Nacian Demokratian Partion de Tibeto. Ĉina registaro konsideras Kongreson de Tibeta Junularo terorisma organizaĵo kaj akuzas ĝin i.a. pri provoko de sangaj tumultoj de Tibeto en 2008, kaj ankaŭ pri sinmortigaj atencoj.

Eksteraj ligiloj
----------------

* Kategorio Kongreso de Tibeta Junularo en la Vikimedia Komunejo (Multrimedaj datumoj)

* Oficiala interreta paĝo de Kongreso de Tibeta Junularo
Pri la municipo
---------------

**Kirchuster** estas kvartalo de la komunumo Uster en la distrikto Uster, Kantono Zuriko, Svislando. Ĝi havis proksimume 8000 loĝantojn je la 31-a de decembro 2009.

Geografio
---------

Kirchuster kongruas kun la urbocentro de Uster. Ĝi etendiĝas de la kastela monto en sudo ĝis la stacidomo en nordo, kaj de la urbodomo en oriento ĝis la distikta tribunalo en okcidento. Okulfrapa en Kirchuster estas la tri trafikcirkloj laŭlonge de la ĉefstrato Zürichstrase, kiuj laŭ siaj formoj aŭ ornamaĵoj nomiĝas *Halsnusskreisel* (en Esperanto *Nuksocirklo*), *Springbrunnenkreisel* (en Esperanto *Fontanocirklo*) kaj *Nashornkreisel* (en Esperanto *Rinocerocirklo*).

Trafiko
-------

En Kirchuster troviĝas la stacidomo de la urbo, kiu ankaŭ estas la elirpunkto de ĉiuj urbaj buslinioj. La fervojlinio estas en la urbocentro ankaŭ grava trafikobstaklo kun pluraj samnivelaj fervojtrapasejoj, kiuj estas gardataj de elektrikaj bariloj. Ĉar la trajnotrafiko estas tre granda, tiuj bariloj ofte dividas la urbocentron en du partoj kaj kreas trafikan ĥaoson.

Historio
--------

Kirchuster estas la historia vilaĝo Uster, kiun dominis la Kastelo Uster sur la monto, kie siatempe residencis la Senjoroj de Bonstetten kaj poste la voktoj de Zuriko.

Ĝis komence de la 19-a jarceno Krichuster ekzistis kiel aparta civilkomunumo. La 9-an de julio 1927 la iamaj civilkomunumoj de Uster estis kunigitaj al la hodiaŭa politika komunumo Uster.

Vidindaĵoj
----------

Ĉefaj vidindaĵoj de Kirchuster estas la Kastelo Uster, la reformita preĝejo, la malnova bierfabriko, kie ek de la lasta jaro denove estas farita biero, la urbodomo kaj la stacidomo kun la malnova lokomotivodepenejo, kaj la urba parko.

Notoj kaj referencoj
--------------------

1. ↑  Fonto: Paĝo pri historio en la retejo de la urbo Uster

Eksteraj ligiloj
----------------

* Kategorio Kirchuster en la Vikimedia Komunejo (Multrimedaj datumoj)

* Paĝo pri la kvartala asocio Kirchuster

* **Vidu ankaŭ en la Vikimedia Komunejo la kategorion Kirchuster** – (Kolekto de bildoj kaj plurmediaj dosieroj)

Bidoj
-----

* Kirchuster en vintro 2012, vidita de la lagoflankoKirchuster en vintro 2012, vidita de la lagoflanko
* Bierfabriko de UsterBierfabriko de Uster
* Urbodomo de UsterUrbodomo de Uster
* La ligna ponto en la urba parkoLa ligna ponto en la urba parko
* Ustermer Aa en KirchusterUstermer Aa en Kirchuster
* Vilao AabachVilao Aabach
* Nuksocirklo en KirchusterNuksocirklo en Kirchuster
* Ĉefstrato Zürichstrasse kun rigardo al FontanocirkloĈefstrato Zürichstrasse kun rigardo al Fontanocirklo

  


|  |  |  |  |
| --- | --- | --- | --- |
| 

| v • d • rUrbopartoj de Uster |
| --- |
| Kirchuster • Niederuster • Oberuster • Nossikon • Rehbüel-Hegetsberg • Riedikon • Werrikon • Winikon-Gschwader • Freudwil • Wermatswil • Nänikon • Sulzbach | dekstra |

 |


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Konfisko** (de la latina *confiscatio*, "interliganta al la fisko, t.e. translokigo al la fisko") estas laŭleĝa forkapto fare de registaro aŭ alia publika aŭtoritato. La vorto estas uzita, populare, ankaŭ por rabado sub laŭleĝaj formoj, aŭ de iu forkapto de posedaĵo kiel puno aŭ en devigo de la leĝo.

Kiel puno, ĝi devias de monpuno en tio ke ĝi ne estas ĉefe intencita por egali la krimon sed prefere kiel reatributojn de la figajnita akiro fare de la krimulo (ofte kiel komplemento al la fakta puno por la krimo mem; daŭre ofta kun diversaj specoj de kontrabando, kiel ekzemple ĉe protektitaj vivantaj organismoj) al la komunumo aŭ eĉ celoj elpreni ilin de ilia sociekonomia statuso, en la ekstrema kazo reduktante ilin por eldiri malriĉecon, aŭ se li estas kondamnita al morto eĉ neas al ili heredon al la laŭleĝaj heredantoj. Dume, limigita konfisko ofte estas en funkcio de la krimo, la racio ke al la krimulo devas esti neitaj la fruktoj de lia fiago, dum la krimo mem estas sufiĉe punita en iu alia, sendependa maniero, kiel ekzemple per fizikaj punoj aŭ eĉ konsenta monpuno.

Ofte, polico aŭkcios erojn konfiskitajn per policaŭkcio aŭ investaĵpuncedaĵo kaj konservas la enspezon. Teorie, estas eble ke posedantoj aĉetus reen konfiskitajn erojn.

En flughavenoj, eblaj danĝeraj eroj (kiel ekzemple danĝeraj kemiaĵoj, armiloj, kaj akraj objektoj) estas kutime konfiskitaj ĉe inspektadoj. Aliaj eroj, kiel ekzemple certa manĝaĵo, ankaŭ povas esti konfiskitaj, depende de importleĝoj. Depende de la naturo de la eroj, kelkaj povas esti resenditaj ĉe la fino de la flugo, dum la plej granda parto estas forĵetita aŭ foraŭkciita.

Origine, en romia juro, ĝi estis la forkapto kaj translokigo de privatproprieto al la *fiscus* fare de la imperiestro; tial la transpreno, sub leĝa aŭtoritato, de privatproprieto al la ŝtato.

En moderna tempo, ekz. angla juro, la esprimo apogas puncedaĵon koncerne varojn, kaj originposediĝon koncerne terojn, por krimo aŭ en foresto de heredantoj (vidu ankaŭ artikolon eksproprietigo). Varoj ankaŭ povas esti konfiskitaj fare de la ŝtato por rompoj de statutoj rilatigantaj al dogano, akcizo aŭ eksplodaĵoj. En Britio konfiskordo estas verdikto farita laŭ parto 2 (Anglio & Kimrio), parto 3 (Skotlando) aŭ parto 4 (Nord-Irlando) de la Leĝo pri Enspezo de Krimo de 2002 postulante kondamnitan akuziton pagi precizigitan monsumon al la ŝtato antaŭ precizigita dato.

En Usono inter la "militiniciatoj" dum la Usona Enlanda Milito, agoj kondukis en 1861 kaj 1862 en konfiskadon, respektive, kaj posedaĵo estis uzita por "insurekciaj celoj" kaj la posedaĵo ĝenerale de tiuj dediĉiĝis al ribelo.

* Kategorio Konfisko en la Vikimedia Komunejo (Multrimedaj datumoj)
**Kinlodj,** ukraine, rutene kaj ruse **Кінлодь,** slovake **Kilod,** hungare **Kinlód** estas malgranda, ne memstara vilaĝo en Ukrainio, en Transkarpata provinco, en distrikto Mukaĉeve, en municipo de Znjacovo.

Transkarpata provinco en Ukrainio
Distrikto de Mukaĉeve en Transkarpatio

Bazaj informoj
--------------

* 48° 27′ 43″ N 22° 24′ 52″ O﻿ / ﻿48.46194 °N, 22.41444 °O﻿ / 48.46194; 22.41444 (mapo)Koordinatoj: 48° 27′ 43″ N 22° 24′ 52″ O﻿ / ﻿48.46194 °N, 22.41444 °O﻿ / 48.46194; 22.41444 (mapo)
* Areo: 0.5 km²
* Alto super marnivelo: 104 m
* Loĝantaro: 220
* Poŝtkodo: 89650
* Telefonprefikso: +380 3131
* Aŭtokodo: AO

Situo
-----

Historio
--------

Ĝis Traktato de Trianon Kinlód apartenis al Hungara reĝlando, al Bereg, al distrikto de Munkács, poste al Ĉeĥoslovakio. La komunumo rehungariĝis inter 1938-1945, ĉar la unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Ekde 1945 ĝi apartenis al Sovetunio, fine ekde 1991 al Ukrainio.

Vidindaĵoj
----------
La **Kongregacio por la dia kulto kaj disciplino de la sakramentoj** (Latine: *Congregatio de cultu divino et disciplina sacramentorum*) estas unu el la naŭ kongregacioj de la roma kurio.

Historiaj sciigoj
-----------------

Ĝi funkcioj estis origine plenumitaj de la Kongregacio por la ritoj, starigita de la 22-an de januaro 1588 de papo Siksto la 5-a per la buleo *Immensa Aeterni Dei*.

La nuna ministerio rezultas el la unuiĝo de aliaj du aŭtonomaj: la Kongregacio por la dia kulto (starigita de papo Paŭlo la 6-a per la apostola konstitucio *Sacra rituum congregatio* de la 8-a de majo de 1969) kaj de la Kongregacio por la disciplino de la sakramentoj (starigita de papo Pio la 10-a per la apostola konstitucio *Sapienti consilio* de la 29-a de 1908). Ili estis unuigitaj unuafojon de Paŭlo la 6-a per la dokumento *Constans nobis studium* de la 11.a de novembro 1975; kaj refaritaj aŭtonomaj de papo Johano Paŭlo la 2-a la 3-an de aprilo de 1984.

Per la apostola konstitucio *Pastor Bonus*, publikigita la 28-an de junio de 1988, Johano Paŭlo la 2-a ilin definitive unuigis.

Funkcioj
--------

Tiu kongregacio havas kompetenton sur ĉio kio koncernas la liturgion de la Latina Eklezio (prizorgas la pretigon de la liturgiaj tekstoj kaj kontrolas la tradukojn al la diversaj lingvoj) kaj disciplinon de la sep sakramentoj (aparte, ĝi esploras la problemojn rilatajn al la kazoj pri la (ne)valideco de la geedziĝo kaj de la ordino.

La Kongregacio estas nuntempe strukturita per 40 membroj (kardinaloj, ĉefepiskopoj kaj episkopoj). Ĝia prefekto, nomumita la 9-an de decembro 2008 de papo Benedikto la 16-a, estas la hispana kardinalo Antonio Cañizares Llovera.

Vidu ankaŭ
----------

* Liturgiam authenticam
* Roma kurio
* Apostola Seĝo

Eksteraj ligiloj
----------------

* Kategorio Kongregacio por la dia kulto kaj disciplino de la sakramentoj en la Vikimedia Komunejo (Multrimedaj datumoj)

* Retejo de la Apostola Seĝo.
Karikaturo de klaŭnoj en Feroa Insula stampo, 2002.
La vorto **klaŭno** devenas de la islanda *klunni* (per la angla *clown*). Fakte la origina radiko de tiu arto estis ne nur la veinda emo homa priridi la mallertulojn, la malriĉulojn, la stultulojn, kaj ridi pri ĉiaj malagrablaĵoj, kiuj ekokazas al aliaj, sed ankaŭ pli precize de la "socia rasismo", ĉar en ĝia origina senco la vorto *clown* estas malestima vorto por signi kampulon, misvestitan, ĉar mizeran, ŝajne stultan, ĉar senedukan, ktp.; en la komenco de la 19-a jarcento (ekzemple en la romanoj de la fratinoj Brontë), ĝi ankoraŭ havis tiun sencon.

Historio
--------

Tradicia komika risorto en la romiaj komedioj estis la sklavo je kiu oni ludis ŝercmistifikojn. Tial la klaŭnoj kutime surhavas mizerajn vestojn aŭ tro grandajn aŭ tro malgrandajn por ili, ktp.

Ia alia praa formo de la klaŭnarto troviĝas en la personoj de la kortegaj bufonoj. Ofte nanuloj, aŭ aliaj misformuloj, sed ne nepre, kiuj ridigis la reĝojn aŭ grandsinjorojn. Ili restis famaj pro la libereco en iliaj paroloj, kiun ili ĝuis; ja ĉar ili estis teorie frenezuloj aŭ teorie diris nenion krom sensencaĵoj, tio donis al ili liberon diri kion ajn, inkluzive la veron al la reĝo, kion neniu ajn aliulo aŭdacus sen riski sian vivon! En la teatraĵoj de Michel de Ghelderoode kaj Ŝekspiro troviĝas famaj roloj de bufonoj.

La enketisto Ben Radford verkis pri la fenomeno de klaŭnoj en la historio kaj hodiaŭa epoko en sia libro *Bad Clowns* ("malicaj klaŭnoj"). Li konkludis, ke malicaj klaŭnoj evoluis al interretaj troloj. Kvankam ili ne vestas sin kiel tradiciaj klaŭnoj, ili mokas kaj ekspluatas "homajn difektojn" por paroli la "veron" kaj kaŭzi reagon. Kvazaŭ klaŭna ŝminko, interretaj troloj kaŝas sin antaŭ "sennomaj kontoj kaj falsaj uzant-nomoj." En siaj okuloj ili estas la *tricksters*, kiuj performas interrete antaŭ sennoma spektantaro.

Famaj klaŭnoj
-------------

* Grock
* Ronald McDonald's
* Zavatta
* Carequinha
* Karandash
* Pierrot
* Joker, superfiulo kaj la ĉefa kontraŭulo de Batman
* Bozo, la klaŭno
* Olego Popov
* Gábor Eötvös

Bildaro
-------

* 
* 
* 
*

Vidu ankaŭ
----------

* Filmo *I clowns*

Referencoj
----------

1. ↑  Radford, Ben.  (2016) *Bad Clowns*. ISBN 978-0-8263-5666-6.

Eksteraj ligiloj
----------------

* Stanislavo Belov (2016-11-07) Amara gusto de Ĉokolado (Chocolat, 2016) (esperante). Blogger. Arkivita el la originalo je 2017-09-18. Alirita 2017-09-18. *(recenzo pri la filmo "Ĉokolado", kiu temas pri franca klaŭno)*

* Klaŭno en la Vikimedia Komunejo (Multrimedaj datumoj)
* Kategorio Klaŭno en la Vikimedia Komunejo (Multrimedaj datumoj)
* Klaŭno en la Vikicitaro (Kolekto de citaĵoj)
**Katedralo de Sankta Nikolao** estas serba ortodoksa katedralo en Rumanio, en urbo Timișoara, en la urbocentro.

Historio
--------

La serba preĝejo cindriĝis pro incendio en 1737. La serba katedralo konstruiĝis en la 1740-aj jaroj. La 2 turoj pretiĝis poste en 1791. Tiutempe tiu katedralo servis por ankaŭ rumanoj, sed nuntempe la rumanoj havas apartan katedralon.

Konstruaĵo
----------

La ikonaro pretiĝis el ligno inter 1833-1836, poste ĝi estis ornamita per farbo inter 1838-1843. La ekstera muro pretiĝis en 1822, la ornama pordo en 1886. Bildo pri la 4 evangeliistoj pentriĝis en 1903.

La katedralo estas Monumento historia ekde 1964.

Fontoj kaj notoj
----------------

* Rumana Vikipedio
* Sankta Nikolao troviĝas nur en listo de katedraloj en rumana Vikipedio

Bildoj pri Katedralo de Sankta NikolaoInterna parto de la katedralo
Ornama pordo
  


* Katedralo de Sankta Nikolao (Timișoara) en la Vikimedia Komunejo (Multrimedaj datumoj)
* Kategorio Katedralo de Sankta Nikolao (Timișoara) en la Vikimedia Komunejo (Multrimedaj datumoj)
En la logiko, la **konjunkcio** aŭ **logika kajo** (esprimita per *kaj*) estas logika konektilo (operacio), kiu nur rezultigas veran frazon, se ambaŭ frazeroj estas veraj.

La operacio estadas skribita per signo & (kodo deksesuma 26 en unikodo, &amp; en HTML) aŭ per signo ∧ (kodo deksesuma 2227 en unikodo, &and; en HTML).

Ĝia vertabelo do estas (uzataj valoroj estas mallongigoj de **V**era kaj **F**alsa):

| A | B | A kaj B |
| --- | --- | --- |
| F | F | F |
| F | V | F |
| V | F | F |
| V | V | V |

La alia maniero de skribo de la sama vertabelo estas per uzo de nombro 1 por **V**era kaj 0 por **F**alsa:

| A | B | A kaj B |
| --- | --- | --- |
| 0 | 0 | 0 |
| 0 | 1 | 0 |
| 1 | 0 | 0 |
| 1 | 1 | 1 |

Laŭbita logika kajo same operacias por ĉiu bito de du nombroj kaj produktas la rezultan nombron. Ekzemple (la nombroj estas deksesumaj) 0x567F & 0x8CA1 = 0x0421.

Konjunkcio estas asocieca kaj komuta.

---

Elektra cirkvito kiu faras logikan kajon: la lampo lumas nur se butono 1 estas premita **kaj** butono 2 estas premita
En elektrotekniko logika kajo estas farata per seria konekto de ŝaltiloj.
  


---

Logika elemento kajo
En elektroniko por logika kajo estadas specialaj logikaj elementoj, ili povas havi pli ol du enenirojn.

### Vidu ankaŭ

* Bulea algebro
* Logika neo
* Logika aŭo
* Logika malinkluziva aŭo
* S.n.s.

* Kategorio Konjunkcio (logiko) en la Vikimedia Komunejo (Multrimedaj datumoj)